Хъыджэбз хьэщ1эр зэрагъэхьэщ1эу щытар.

Гу зэщ1ащ1эти хъыджэбз хьэщ1эри хъыджэбз хэгъэрейхэри ирагъэт1ысхэрти, пшынэ еуэурэ къуажэ уэрамхэр къажыхьт, ц1ыхухэм зыкърагъэлъагъуурэ. Абык1э я мурадыр: зы лъэныкъуэк1э хьэщ1эм къуажэр ирагълъэгъут, ет1уанэ лъэныкъуэк1э, хъыджэбз хьэщ1э зэрыщы1эр кърагъащ1эурэ щ1алэхэр къызэщ1агъэвэну арат. Ар зылъагъу щ1алэхэр зыр зым еупщ1ыжурэ хъыджэбз хьэщ1эр зейр зрагъащ1эрт. Щ1алэхэм нэгъуэщ1 зэштегъэуп1э я1этэкъыми, «джэгу щы1энущ», - жа1эти гуф1эт. Джэгум и нэмыщ1 зыпылъ хъыджэбзхэр зыщалъагъун щы1этэкъыми, пщыхьэщхьэ зэрыхъуу щ1алэу щы1эр къызэхуэсырт. Арат щlалэхэмрэ хъыджэбзхэмрэ зэпылъыпlэуи нэгузыужьыпlэуи яlэри, яхуэмышэчыжу джэгу къэхъуным пэп­лъэрт. 3и щlалэгъуэхэр абы пэплъэу, щlэхъуэпсу дунейр яхьт. Джэгу къэмыхымэ, нэгъуэщI зэхуэзапlэрэ зэрылъа­гъупlэрэ яIэтэкъым.
А зэманым джэгу пщlыну къызэгъэпэщыгъуафlэтэ­къым. Щlалэхэр я щхьэ хуиту къакlуэ щхьэкlэ, хъыджэбзхэр, я гъунэгъу дыдэу щытми, кlуэуэ емыlъэlуу къэкIуэнутэкъым. Къакlуэми, eмык1ут, «емылъэlу щlыхьэ­хут» фlащынур.
Хъыджэбз къалъыхъуэн папщlэ, хъыджбзитlрэ зы щlалэрэ …кlэ къуажэм хыхьэрт. Къашэну зыхуей хъы­джэбзхэм я деж кlуэрт. Хъыджэбзыр кlуэну хуейми, абы­кlэ зэфIэкIтэкъым. Лъэlуакlуэ узыхуэкlуа хъыджэбзыр къэкlуэну и щхьэ хуиттэкъым, къэкlуэну пlэцlеижми, хъыджэбзым и адэ-анэм елъэlуу хунт кърагъэщlу къыlа­хын хуейт.
- Хъыджэбз хьэщlэ къытхуэкlуауэ джэгу тIэкlу тщIынути, хъыджэбзым щхьэкlэ лъэlуакlуэ дыкъэкlуат. Нытхуебгъакlуэтэмэ, хуабжьу ди гуапэ хъунт,- жаIэрти адэ-анэм елъэlурт..
Пасэм щыгъуэ хъыджэбзыр зыфlэфI псом ягъакlуэр­тэкъым хуабжьу ткlийуэ яIыгът. Лъэlуакlуэ здэкlуэ хъы­джэбзхэм я нэхъыбэр къыхуагъакlуэртэкъым, языныкъуэ­ри къыхуагъакlуэрт.
Мис а щIыкIэм тету хъыджэбзхэр зэхуашэст. Щlалэхэр къызэхуэсагъэххэти, джэгу ящlт. Хъыджэбз хьэщlэр хэгъэрей хъыджэбзхэм я нэхъ цlэ­рыIуэхэм я зэхуакум дагъэувэрт. А хъыджэбз хьэщlэр къыщагъэфэнум деж, зи зэхуаку дэт хъыджэбзитIым абы и блыпкъ зырызыр яIыгъыу къыдашти, утыкум кърагъэу­вэрт. Ар къэзыгъэфэну щIалэр къыдэкIыу утыкум къызэ­рихьэу, къыдэзыша хъыджэбзитIым ягъэзэжти, я пIэм иувэжт. Къэфэн иухауэ къыщытекIыжкlэ, дэзыша хъы­джэбзитIым хъыджэбз хьэщIэм и блитlьiр яубыдырти, къы­дашэжырти ягъэувыжт.
Адыгэ хабзэхэм ящыщти, хъыджэбз хьэщIэр къуажэ щlалэхэм зыми къахуэгъэпсалъэртэкъым Щlалэ мыцlыху­хэм епсэлъэныр нэмысыншагъэт. Ауэ абы ипэкIэ и хэ­гъэрейуэ щытамэ, къепсэлъэнкlэ мэхъу. Ар зрагъэпсэлъэ­ну я гугъэу жылэ щlалэр ежауэ иужь итт. ЖрамыIи зэ­рызыхуамыщIи къагъанэртэкъым. 3эрыхабзэти, хъыджэбз хьэщIэр «выл-шыл» жиIэу имыцIыху щIалэхэм епсэлъэ­ныр нэмысыншагъэу.ялъытэрт.
Мы жытIахэр унагъуэм я хъыджэбз хьэщIэу щытмэ, арат хабзэр.